Ego Mauricius, abbas Sancti Benedicti Floriacensis totusque conventus ejusdem loci, universis presentes litteras inspecturis salutem. Noveritis quod karissimus dominus noster dominus Ludovicus nobis de voluntate sua concessit teneudam et habendam domum de Chapes, et nos ibi debemus ponere duos monachos sacerdotes, tali modo quod si predicti monachi non continerent se ibi sicut deberent, nos, ad petitionem karissimi domini nostri illustris regis Francorum vel domini nostri domini Ludovici, monachos qui ibi morarentur removeremus et duos alios loco eorum poneremus. Quod ut firmum sit et stabile, presens scriptum sigi lorum nostrorum munimine confirmamus. Actum apud Lorriacum, anno Domini M° CC° quarto decimo, mense aprili.